Source: http://www.banskastiavnica.sk/obcan/5227-oznamenie-o-zacati-konania.html
Timestamp: 2019-02-23 01:30:57+00:00

Document:
Banská Štiavnica - Život v meste - Aktuálne - Oznámenie o začatí konania na výrub drevín
Oznámenie o začatí konania vo veci vydania súhlasu na výrub 1 ks dreviny, k.ú. Banská Štiavnica na pozemkoch : E KN 547 k.ú. Banská Štiavnica
Mesto Banská Štiavnica, ako príslušný orgán štátnej správy ochrany prírody a krajiny (ďalej len „správny orgán“) v zmysle podľa § 2 písm. f) zákona č. 416/2001 Z. z. o prechode niektorých kompetencií z orgánov štátnej správy na obce a na vyššie územné celky v znení neskorších predpisov a podľa § 69 písm. d) zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon“), na základe doručenej žiadosti Mesta Banská Štiavnica – správa mestských pohrebísk zo dňa 27.11.2018, podľa § 18 ods. 3 zákona č. 71/1967 Zb. o správnom konaní (správny poriadok) v znení neskorších predpisov (ďalej len „správny poriadok“) oznamuje začatie konania
vo veci vydania súhlasu podľa § 47 ods. 3 zákona na výrub dreviny, ktoré rastie na pozemku E KN 547 k.ú. Banská Štiavnica.
Žiadosť bola odôvodnená:
Drevina sa nachádza na pozemku E KN 547, druh pozemku záhrada, LV č.4667, vlastník pozemku ECAV Banská Štiavnica , ktorý s uvedeným výrubom súhlasí. Jedná sa o plochu cintorína. Drevina, a to konkrétne smrek obyčajný sa nachádza v tesnej blízkosti hrobu Heincza Huga a svojím koreňovým systémom ako aj opadom konárov a ihličia hrob poškodzuje. Hrob bude rekonštruovaný.
Správny orgán s cieľom objasnenia veci podľa § 21 a § 38 správneho poriadku nariaďuje ústne pojednávanie spojené s miestnou obhliadkou, ktoré sa uskutoční dňa 14.12.2018 o 10.00 hod. so stretnutím pozvaných na pozemku parc. č. E KN 547 k.ú. Banská Štiavnica.

References: § 2
 § 69
 § 18
 § 47
 § 21
 § 38